Author: Administrator
Last saved by: Svetoslav Nedelchev
Company: VSS

РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  10
от заседанието на Комисия ”Съдебна администрация” на ВСС,
проведено на 13.03.2013 г.

Днес, 13.03.2013 г. /сряда/ от 09.00 часа се проведе заседание на комисия “Съдебна администрация” на ВСС, в състав:

ПРЕДСЕДАТЕЛ:  Димитър Узунов

ЧЛЕНОВЕ:  Галя Георгиева 
Елка Атанасова 
Каролина Неделчева
Магдалена Лазарова - отсъства

На заседанието присъстваха експертните сътрудници към комисията: Елеонора Савова – началник отдел „СКС”, Румен Митев – главен експерт-съдебна статистика, отдел „СКС”, Ана Топалова – старши експерт юрисконсулт отдел „НДПП” дирекция „Правна”.

1. ОТНОСНО: Писмо № 344/04.03.2013 г. от Прокуратура на РБългария /допълнение към писмо № 72/14.02.2013 г./ за даване на съгласие за трансформиране на длъжност „административен секретар” в длъжност „началник  служба”. /отложено от 20.02.2013 г./

КОМИСИЯ “СЪДЕБНА АДМИНИСТРАЦИЯ”
Р Е Ш И:

1.1. ОТЛАГА взимането на решение по т. 1 до запознаване с чл. 26 от Правилника за организацията и дейността на администрацията на Прокуратура на Република България.
2. ОТНОСНО: Писмени обяснения от председателя на Административен съд гр. Добрич във връзка с искането на председателя на РС-Добрич за назначаване на служител на длъжност „съдебен архивар”, на основание чл. 68, ал. 1, т. 4 от КТ. /отложено от 20.02.2013 г./

КОМИСИЯ “СЪДЕБНА АДМИНИСТРАЦИЯ”
Р Е Ш И:

2.1. НАПОМНЯ на административните ръководители на органите на съдебната власт да спазват решението на Висшия съдебен съвет по протокол  № 43/05.11.2009 г., с което се указва на административните ръководители да не назначават съдебни служители на свободни щатни бройки /включително и по чл. 343, ал. 2 от ЗСВ/, без съгласие на Висшия съдебен съвет. 

3. ОТНОСНО: Писмо от председателя на Районен съд гр. Кнежа, за оттегляне на искането за назначаване на служител на длъжност „съдебен деловодител-СИС”, при условията на чл. 68, ал. 1, т. 4 от КТ, считано от 15.02.2013 г. /решение на КСА от 06.03.2013 г./

КОМИСИЯ “СЪДЕБНА АДМИНИСТРАЦИЯ”
Р Е Ш И:

3.1. ОТМЕНЯ  решенията  си  по  протокол № 6/13.02.2013 г. и протокол № 9/06.03.2013 г.

4. ОТНОСНО: Искане от председателя на Върховен касационен съд за даване на съгласие за назначаване на съдебни служители на свободни щатни бройки, както следва:
- 1  щ.бр. за „съдебен помощник” по чл. 68, ал. 1, т. 3 от КТ;
- 2 щ.бр. за „съдебен секретар”;
- 1 щ.бр. за „пазач невъоръжена охрана”;
- 1 щ.бр. за „куриер”
Комисия “Съдебна администрация” предлага на Висшия съдебен съвет да приеме следното решение:
ПРОЕКТ:

ВИСШИЯТ СЪДЕБЕН СЪВЕТ
Р Е Ш И:

4.1. даВА съгласие за назначаване като изключителен случай на съдебни служители – 5 /пет/ щ.бр. във Върховен касационен съд, както следва:
- 1  щ.бр. на длъжност „съдебен помощник” по чл. 68, ал. 1, т. 3 от КТ;
- 2 щ.бр. на длъжност „съдебен секретар”;
- 1 щ.бр. на длъжност „пазач невъоръжена охрана”;
- 1 щ.бр. на длъжност „куриер”

Мотиви:
Висока натовареност на съда. 
Необходимост от запълване на щатната численост със съдебни служители. Липса на възможност за оптимизиране на щата. 
Налице е финансова обезпеченост на исканите щатни бройки.

5. ОТНОСНО: Искане от председателя на Административен съд гр. София-град за даване на съгласие за назначаване на съдебни служители, както следва:
- 2 щ.бр. за «съдебен секретар»;
- 2 щ.бр. за “съдебен деловодител”;
- 2 щ.бр. за „съдебен секретар” по чл. 68, ал. 1, т. 3 от КТ.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:

ВИСШИЯТ СЪДЕБЕН СЪВЕТ
Р Е Ш И:
5.1. даВА съгласие за назначаване като изключителен случай на съдебни служители - 6 /шест/ щ. бр.  в Административен съд София-град, както следва:
- 2 щ.бр. на длъжност „съдебен секретар”;
- 2 щ.бр. на длъжност “съдебен деловодител”;
- 2 щ.бр. на длъжност „съдебен секретар” по чл. 68, ал. 1, т. 3 от КТ.

Мотиви:
Висока натовареност в Административен съд София-град, спрямо средната за административните съдилища в страната.
Съотношение брой служители към брой магистрати  е  под средното за  страната.
Необходимост от запълване на щатната численост със съдебни служители. Липса на възможност за оптимизиране на щата.
Налице е финансова обезпеченост на исканите щатни бройки.

6. ОТНОСНО: Искане от председателя на Административен съд гр. Русе за даване на съгласие за назначаване на 1 щ.бр. за „съдебен деловодител” и 1 щ.бр. за „съдебен архивар”, при условията на чл. 68, ал. 1, т. 4 от КТ.

КОМИСИЯ “СЪДЕБНА АДМИНИСТРАЦИЯ”
Р Е Ш И:
6.1. ОТЛАГА вземането на решение по искането от председателя на Административен съд гр. Русе за даване на съгласие за назначаване на 1 щ.бр. за „съдебен деловодител” и 1 щ.бр. за „съдебен архивар”, при условията на чл. 68, ал. 1, т. 4 от КТ, за следващо заседание на комисията.
6.2. Препраща искането от председателя на Административен съд гр. Русе на комисия „Бюджет и финанси”, за становище относно наличие на финансова обезпеченост на исканите щатни бройки.

7. ОТНОСНО: Искане на председателя на Районен съд гр. Дряново за даване на съгласие за назначаване на 1 щ.бр. за „съдебен секретар”.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:

ВИСШИЯТ СЪДЕБЕН СЪВЕТ
Р Е Ш И:

7.1. НЕ ДАВА СЪГЛАСИЕ за назначаване на служител – 1 /една/ щ.бр. за длъжност „съдебен секретар” в Районен съд гр. Дряново.
Мотиви: 
Има решение на Висшия съдебен съвет по протокол № 48/08.11.2012 г. за спиране на назначенията на съдебни служители в ОСВ.
Натовареността на РС-Дряново е под средната за районните съдилища в страната.
Съотношение съдебни служители спрямо магистрати е над средното за страната за районните съдилища.
Липса на финансови средства по бюджета на съдебната власт за 2013 г.

8. ОТНОСНО: Искане от председателя на Районен съд гр. Плевен за даване на съгласие за назначаване на 1 щ.бр. за „съдебен администратор”, при условията на чл. 68, ал. 1, т. 3 от КТ.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:

ВИСШИЯТ СЪДЕБЕН СЪВЕТ
Р Е Ш И:
8.1. НЕ ДАВА СЪГЛАСИЕ за назначаване на служител – 1 /една/ щ.бр. за длъжност „съдебен администратор” при условията на чл. 68, ал. 1, т. 3 от КТ в Районен съд гр. Плевен.
Мотиви: 
Има решение на Висшия съдебен съвет по протокол № 48/08.11.2012 г. за спиране на назначенията на съдебни служители в ОСВ.
Натовареността на РС-Плевен е под средната за районните съдилища в страната.
Възможност за поемане на служебните задължения от административния секретар
Липса на финансови средства по бюджета на съдебната власт за 2013 г.

9. ОТНОСНО: Искане от председателя на Районен съд гр. Димитровград за увеличаване щатната численост на съда с 2 щ.бр. за съдебни служители /1 щ.бр. за „съдебен архивар и 1 щ.бр. за „работник-поддръжка сграда”/ .

КОМИСИЯ “СЪДЕБНА АДМИНИСТРАЦИЯ”
Р Е Ш И:
	
9.1. ОТЛАГА разглеждането на искането за увеличаване на щатната численост на Районен съд гр. Димитровград с 2 щ.бр. за съдебни служители след завършване на анализа от Комисия по предложенията и атестирането във връзка с преразпределение на щатните бройки за магистрати в органите на съдебната власт.
9.2. Препраща искането от председателя на Районен съд гр. Димитровград на комисия „Бюджет и финанси”, за становище относно наличие на финансова обезпеченост на исканите щатни бройки.

	10. ОТНОСНО: Отчет за дейността на комисия „Съдебна администрация” при ВСС за 2012 г.

КОМИСИЯ “СЪДЕБНА АДМИНИСТРАЦИЯ”
Р Е Ш И:

	10.1. ОТЛАГА приемането на Отчета за дейността на комисия „Съдебна администрация” за следващото заседание на комисията, за запознаване от членовете.

	11. ОТНОСНО: Писмо от главния секретар на ВСС относно предоставяне на електронен носител на искана информация.

КОМИСИЯ “СЪДЕБНА АДМИНИСТРАЦИЯ”
Р Е Ш И:

	11.1. ОТЛАГА  разглеждането на т. 11 за специално заседание на комисията.

ПРЕДСЕДАТЕЛ 
НА КОМИСИЯТА:  /п/
					     	   ДИМИТЪР УЗУНОВ